ขัดผิวด้วยอุปกรณ์ ขัดผิวด้วยสารเคมี
แม้จะไม่ใช่ส่วนหนึ่งของกระบวนการขัดผิวเลยแม้แต่น้อย แต่การแช่ร่างกายลงในน้ำร้อนจะช่วยเปิดรูขุมขน ทำให้ผิวพร้อมรับการทำความสะอาดมากยิ่งขึ้น นอกจากนี้คุณก็ควรขัดผิวในห้องน้ำด้วย เพราะคุณต้องมีน้ำร้อนและบริเวณที่จะพัดพาสะเก็ดผิวที่ตายแล้วออกไปเมื่อคุณขัดมันออกมา ใส่สบู่เหลวที่เป็นมิตรต่อผิวและไม่มีน้ำหอมลงไปในอ่างอาบน้ำแล้วแช่ตัวอย่างน้อย 15 นาทีเพื่อให้ผิวนุ่ม (เปื่อย) จะดีมากหากผิวดู "ผิดรูป" ไปเล็กน้อย กำจัด "ผิวที่ตายแล้ว" ด้วยการเอามือถูออก วิธีนี้ได้ผลดีโดยเฉพาะอย่างยิ่งที่เท้า นิ้วเท้า และส้นเท้า การดูแลผิวด้วยฟองน้ำจะช่วยขัดสะเก็ดผิวส่วนเกินออกไป ทำให้ผิวนุ่มและสะอาดกว่าเดิม คุณควรมีฟองน้ำรอไว้หลังจากคุณอาบน้ำฝักบัวเสร็จแล้ว ฟองน้ำควรจะสากเล็กน้อยเมื่อสัมผัสกับผิว แต่ถ้ามันสากจนถึงขั้นแสบ ผ้าขนหนูขัดผิวก็เป็นตัวเลือกที่เหมาะสมและอ่อนโยนกว่า  คุณจะใช้ผ้าขนหนูผืนเล็กสากๆ ขัดผิวก็ได้ แปรงขัดผิวที่เป็นขนแปรงธรรมชาติก็เป็นตัวเลือกที่ดีเช่นกัน โดยเฉพาะอย่างยิ่งเวลาที่ขัดหลังแขนหรือหลังขา ถ้าคุณเป็นคนชอบประดิษฐ์ของใช้เอง คุณจะหาวิธีทำใยบัวใช้เองก็ได้ ใช้ฟองน้ำขัดผิวเป็นวงกลมเล็กๆ อย่าลืมกดลงไปด้วยเพื่อให้รู้สึกถึงความสากของฟองน้ำบนผิว ซึ่งวิธีนี้จะช่วยถูผิวชั้นนอกที่ตายแล้วออกไป การเริ่มจากข้อเท้าเป็นวิธีที่ดีเพราะจะช่วยกระตุ้นระบบการไหลเวียนเลือดที่ดีในระหว่างการขัดผิว ถ้าคุณขัดผิวทั้งตัว อย่าลืมเน้นตรงส้นเท้า ศอก และเข่าเป็นพิเศษ บริเวณเหล่านี้โดยทั่วไปถือว่าเป็นบริเวณที่แห้งที่สุด เพราะฉะนั้นจึงควรเน้นบริเวณเหล่านี้มากเป็นพิเศษ ถ้าคุณเคยเดินเท้าเปล่าอยู่ที่ชายหาด คุณอาจจะสังเกตได้ว่าหนังด้านๆ ที่เท้านุ่มลง ความเป็นเม็ดหยาบละเอียดของทรายเป็นอุปกรณ์ขัดผิวที่เกิดขึ้นตามธรรมชาติ และเนื้อสัมผัสเป็นเม็ดๆ ของทรายยังเหมาะแก่การถูสะเก็ดผิวส่วนเกินออกไปด้วย ตักทรายมา 1 ถ้วย ใส่น้ำลงไปเพื่อให้ทรายนุ่มลง และถูให้ทั่วร่างกาย แม้ว่าคุณจะไม่สามารถใส่สครับหรือโลชั่นลงไปในทรายได้เหมือนตอนที่ใช้ใยบวบหรือผ้าขนหนู แต่การที่คุณสามารถปั้นทรายเป็นรูปนั้นรูปนี้ได้จะทำให้การขัดผิวด้วยอุปกรณ์ผ่อนคลายและเพลิดเพลินมากยิ่งขึ้น   คำเตือน: การใช้ทรายในอ่างอาบน้ำจะทำให้ห้องน้ำสกปรกมากกว่าที่ขัดผิวทั่วไป แม้ว่าคุณจะควรลองอย่างน้อยสักครั้ง แต่มันก็ไม่ใช่วิธีที่ดีที่สุดหากคุณไม่มีตารางเวลาเผื่อไว้สำหรับการทำความสะอาดในภายหลัง และการปล่อยให้ทรายไหลลงท่อระบายน้ำก็อาจทำให้ท่อประปาตันได้ถ้าทำบ่อยๆ ถ้าใช้ทราย ให้เลือกทรายที่ผ่านการทำความสะอาดหรือแม้กระทั่งฟอกสีแล้ว เพราะการไปตักทรายมาจากข้างนอกอาจเป็นการนำเชื้อแบคทีเรียเข้าบ้าน และการใช้ทรายที่มีเชื้อแบคทีเรียก็อาจก่อให้เกิดผลเสียมากกว่าผลดี เลือกทรายที่เป็นเม็ดเล็กๆ ไม่ใช่เม็ดใหญ่ๆ เพราะทรายเม็ดเล็กจะอ่อนโยนต่อผิวมากกว่า เน้นตรงผิวบริเวณที่หนาอย่างแขนและขา เพราะทรายจะสากกว่าสครับขัดผิว การจบกระบวนการขัดผิวด้วยการล้างน้ำออกเป็นวิธีที่ผ่อนคลายและได้ประสิทธิภาพ แม้ว่าคุณจะควรทำกระบวนการนี้ซ้ำอย่างน้อยสัปดาห์ละ 3 ครั้ง คุณก็น่าจะสังเกตได้ว่าผิวนุ่มขึ้นในทันที การทามอยซ์เจอไรเซอร์หรือเชียบัตเตอร์หลังจากชำระล้างร่างกายแล้วหรือแม้แต่หลังจากทำความสะอาดร่างกายอย่างหมดจดด้วยการใช้ 'สารเคมี' ก็ตาม จะช่วยให้ผิวกักเก็บความชุ่มชื้นไว้ได้ดีขึ้น แม้ว่าการเรียกว่า 'การขัดผิวด้วยสารเคมี' อาจสร้างความรู้สึกที่เป็นลบว่าจะต้องไม่ดีต่อสุขภาพผิวหรือไม่ได้มาจากธรรมชาติ แต่จริงๆ แล้วที่ขัดผิวจากสารเคมีส่วนใหญ่มาจากวัตถุดิบธรรมชาติ เช่น ผลไม้ นม หรือน้ำตาล ที่ขัดผิวหลายชนิดราคาไม่แพงและมีจำหน่ายที่ซูเปอร์มาร์เก็ตที่ใกล้บ้านคุณ เช่นเดียวกับการขัดผิวด้วยอุปกรณ์ การอาบน้ำร้อนจะช่วยเปิดรูขุมขน ทำให้ทำความสะอาดและขัดผิวได้ง่ายขึ้น การกำหนดให้การขัดผิวเป็นส่วนหนึ่งของตารางเวลาประจำวันจะทำให้การขัดผิวเป็นส่วนหนึ่งของกิจวัตรได้ง่ายขึ้น จำไว้ว่าการขัดผิวควรเป็นส่วนหนึ่งของชีวิตประจำวันปกติ คุณอาจจะได้ผิวที่นุ่มทันทีหลังจากทำความสะอาดด้วยการขัดผิว แต่การทำซ้ำบ่อยๆ จะทำให้ได้ผลลัพธ์ที่คงทนกว่า บีบที่ขัดผิวลงบนมือแล้วเริ่มถูที่ผิว แต่ก่อนจะบีบที่ขัดผิว คุณต้องแน่ใจก่อนว่ามือของคุณสะอาด ไม่อย่างนั้นอาจจะกลายเป็นว่าคุณแพร่กระจายแบคทีเรียไปที่ผิวและใบหน้า ถูที่ขัดผิวเบาๆ เป็นวงกลมให้ทั่วเพื่อกำจัดสิ่งสกปรกและเซลล์ผิวที่ตายแล้วออก ระวังการขัดใบหน้าให้มากเป็นพิเศษ เพราะนอกจากจะเป็นส่วนที่มีคนสังเกตเห็นมากที่สุดแล้ว ใบหน้ายังเป็นส่วนที่มีน้ำมากกว่าส่วนอื่นๆ ของร่างกาย ขัดผิวที่ใบหน้าแค่ 3 นาทีก็เพียงพอแล้ว ส่วนอื่นของร่างกายอาจจะไม่ต้องระวังเท่านี้ แต่ก็อย่าลืมขัดซ้ำด้วยที่ขัดผิวอย่างเอาใจใส่ด้วย  เวลาที่ขัดหน้า ให้เน้นตรงกลางใบหน้าตั้งแต่หน้าผากไล่ไปที่จมูกจนถึงคางให้มากเป็นพิเศษ บริเวณนี้เป็นบริเวณที่เรียกกันว่า 'ทีโซน' และรู้กันดีว่าเป็นส่วนที่มันมาก วักน้ำใส่มือแล้วล้างผลิตภัณฑ์ออกให้หมด การล้างผลิตภัณฑ์ขัดผิวออกให้หมดจะทำให้คุณแน่ใจได้ว่ามันจะไม่ทำให้ผิวของคุณระคายเคืองในภายหลัง แม้ว่าการขัดผิวด้วยสารเคมีจะมีองค์ประกอบ 'ทางกายภาพ' น้อยกว่าการขัดผิวด้วยอุปกรณ์ แต่หลังจากการขัดผิวที่ถูกต้องแล้ว ผิวของคุณก็จะนุ่มลื่นเหมือนเวลาที่คุณใช้ใยบวบขัดร่างกาย การทามอยซ์เจอไรเซอร์หลังจากการขัดผิวจะช่วยไม่ให้ผิวแห้งหรือเกิดการระคายเคืองมากเกินไปและช่วยให้ผิวชุ่มชื้นขึ้นด้วย
แช่น้ำหรืออาบน้ำฝักบัว. ใช้ฟองน้ำถูตัวทำความสะอาดร่างกาย. ใช้ฟองน้ำค่อยๆ ถูเบาๆ ขึ้นมาจากข้อเท้า. ใช้ทรายเปียกขัดผิวให้ทั่วทั้งร่างกาย. ล้างออกด้วยน้ำร้อน. ไปซื้อที่ขัดผิวจากสารเคมีที่ร้าน. อาบน้ำในอ่างหรืออาบน้ำฝักบัว. ทำความสะอาดผิวด้วยที่ขัดผิวที่หาซื้อได้ตามร้านค้าทั่วไป. หลังจากทำความสะอาดร่างกายด้วยการขัดผิวแล้วให้ล้างออก. ทามอยซ์เจอไรเซอร์.
https://www.wikihow.com/Exfoliate-Your-Body-for-Soft-Skin https://www.wikihow.com/Exfoliate-Your-Body-for-Soft-Skin
Exfoliating with Scrubs Using Chemical Exfoliators